title: Rozhodnutie Rady (EÚ) 2018/1536 z 9. októbra 2018, ktorým sa stanovuje pozícia, ktorá sa má v mene Európskej únie zaujať vo Výbore pre vládne obstarávanie k pristúpeniu Austrálie k revidovanej Dohode o vládnom obstarávaní

text:
                  15.10.2018

                  SK

                  Úradný vestník Európskej únie

                  L 257/26

         ROZHODNUTIE RADY (EÚ) 2018/1536
         z 9. októbra 2018,
         ktorým sa stanovuje pozícia, ktorá sa má v mene Európskej únie zaujať vo Výbore pre vládne obstarávanie k pristúpeniu Austrálie k revidovanej Dohode o vládnom obstarávaní
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Austrália 2. júna 2015 predložila žiadosť o pristúpenie k revidovanej Dohode o vládnom obstarávaní (ďalej len „revidovaná dohoda GPA“).

                     (2)

                     Záväzky Austrálie v súvislosti s rozsahom pôsobnosti sú stanovené v jej konečnej ponuke predloženej zmluvným stranám revidovanej dohody GPA (ďalej len „zmluvné strany“) 7. marca 2018.

                     (3)

                     Napriek tomu, že ponuka Austrálie má široký záber, nevzťahuje sa na celý rozsah pôsobnosti. Je preto vhodné zaviesť určité výnimky z rozsahu pôsobnosti Únie, ktoré sa budú konkrétne vzťahovať na Austráliu. Tieto osobitné výnimky, uvedené v dodatku k tomuto rozhodnutiu, sa stanú súčasťou podmienok pristúpenia Austrálie k revidovanej dohode GPA a zohľadnia sa v rozhodnutí Výboru pre vládne obstarávanie (ďalej len „výbor GPA“) o pristúpení Austrálie.

                     (4)

                     Očakáva sa, že pristúpenie Austrálie k revidovanej dohode GPA pozitívne prispeje k ďalšiemu otváraniu sa trhov verejného obstarávania na medzinárodnej úrovni.

                     (5)

                     V článku XXII ods. 2 revidovanej dohody GPA sa stanovuje, že ktorýkoľvek člen WTO môže pristúpiť k revidovanej dohode GPA za podmienok dohodnutých medzi týmto členom a zmluvnými stranami, pričom tieto podmienky sa stanovia v rozhodnutí výboru GPA.

                     (6)

                     Je preto vhodné stanoviť pozíciu, ktorá sa má v súvislosti s pristúpením Austrálie zaujať v mene Únie vo výbore GPA,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať vo Výbore pre vládne obstarávanie, je schváliť pristúpenie Austrálie k revidovanej Dohode o vládnom obstarávaní, s výhradou osobitných podmienok pristúpenia stanovených v dodatku k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 9. októbra 2018

                  Za Radu

                  predsedníčka

               E. KÖSTINGER

            Dodatok

               PODMIENKY PRISTÚPENIA AUSTRÁLIE K DOHODE O VLÁDNOM OBSTARÁVANÍ STANOVENÉ EÚ

            Po pristúpení Austrálie k Dohode o vládnom obstarávaní:

                        —

                        oddiel 2 bod 3 („Verejní obstarávatelia ústrednej štátnej správy členských štátov EÚ“) prílohy 1 k dodatku I Európskej únie bude znieť takto:

                                       „3.

                                       Pre tovar, služby, dodávateľov a poskytovateľov služieb zo Spojených štátov; Kanady; Japonska; Hongkongu, Číny; Singapuru; Kórey; Arménska; samostatného colného územia Taiwan, Penghu, Kinmen a Matsu, Nového Zélandu a Austrálie obstarávanie týmito verejnými obstarávateľmi ústrednej štátnej správy, pokiaľ nie sú označení hviezdičkou.“

                        —

                        Poznámka 2 poznámok k prílohe 1 k dodatku I, Záväzky Európskej únie sa upravuje takto:

                                       „2.

                                       Ustanovenia článku XVIII sa nevzťahujú na dodávateľov a poskytovateľov služieb z Japonska, Kórey a USA a Austrálie pri súťaži o udelenie zmlúv dodávateľovi alebo poskytovateľovi služieb zmluvných strán, iných než sú tie, ktoré sú uvedené, ktoré sú malými alebo strednými podnikmi podľa príslušných ustanovení práva EÚ, až kým EÚ neskonštatuje, že už viac neuplatňujú diskriminačné opatrenia v prospech určitých domácich malých a menšinových podnikov.“

                  Po pristúpení Austrálie k Dohode o vládnom obstarávaní:

                        —

                        Poznámka 1 poznámok k prílohe 2 k dodatku I, Záväzky Európskej únie zahŕňa tieto body, ktoré nasledujú po bode g:

                                       „h)

                                       obstarávanie uskutočňované regionálnymi a miestnymi verejnými obstarávateľmi [verejní obstarávatelia administratívnych jednotiek na úrovni NUTS 2 a 3 a menších administratívnych jednotiek, ako sú uvedené v nariadení (ES) č. 1059/2003 (v znení zmien)] v súvislosti s tovarom, službami, dodávateľmi a poskytovateľmi služieb z Austrálie;

                                       i)

                                       obstarávanie od 200 000 SDR do 355 000 SDR uskutočňované regionálnymi verejnými obstarávateľmi a od 200 000 SDR do 400 000 SDR pre verejnoprávne inštitúcie, na ktoré sa vzťahuje táto príloha, pokiaľ ide o tovar a služby pre dodávateľov a poskytovateľov služieb z Austrálie;

                                       j)

                                       obstarávanie uskutočňované obstarávateľskými subjektmi, na ktoré sa vzťahuje táto príloha, pokiaľ ide o:

                                                   i)

                                                   motorové vozidlá opísané v kapitolách kombinovanej nomenklatúry (KN) uvedených nižšie:

                                                               8702

                                                               Motorové vozidlá na dopravu desiatich alebo viacerých osôb, vrátane vodiča

                                                               8703

                                                               Osobné automobily a ostatné motorové vozidlá konštruované hlavne na prepravu osôb (vozidlá iné ako sú uvedené v položke 8702), vrátane osobných dodávkových a pretekárskych automobilov

                                                               8704

                                                               Motorové vozidlá na nákladnú dopravu

                                                               8705

                                                               Motorové vozidlá na osobitné účely, iné ako tie, ktoré sú konštruované hlavne na osobnú alebo na nákladnú dopravu (napríklad vyslobodzovacie automobily, žeriavové nákladné automobily, požiarne automobily, nákladné automobily s miešačkou na betón, zametacie automobily, kropiace automobily, pojazdné dielne, pojazdné rádiologické stanice)

                                                               8711

                                                               Motocykle (vrátane mopedov) a bicykle s pomocným motorom, tiež s prívesným vozíkom; prívesné vozíky

                                                               8713

                                                               Vozíky pre telesne postihnuté osoby, tiež motorizované alebo s iným mechanickým pohonom

                                                   ii)

                                                   komponenty pre motorové vozidlá opísané v kapitolách kombinovanej nomenklatúry (KN) uvedených nižšie:

                                                               8706 00

                                                               Podvozky (chassis) s motorom, pre motorové vozidlá položiek 8701 až 8705

                                                               8707

                                                               Karosérie (vrátane kabín pre vodičov), pre motorové vozidlá položiek 8701 až 8705

                                                               8708

                                                               Časti, súčasti a príslušenstvo motorových vozidiel položiek 8701 až 8705

                                                               8714

                                                               Časti, súčasti a príslušenstvo vozidiel položiek 8711 až 8713

                                                               8716

                                                               Prívesy a návesy; iné vozidlá, bez mechanického pohonu; ich časti a súčasti

                                             v súvislosti s dodávateľmi a poskytovateľmi služieb z Austrálie.“

                        —

                        Poznámka 2 poznámok k prílohe 2 k dodatku I, Záväzky Európskej únie sa upravuje takto:

                                       „2.

                                       Ustanovenia článku XVIII sa nevzťahujú na dodávateľov a poskytovateľov služieb z Japonska, Kórey a USA a Austrálie pri súťaži o udelenie zmlúv dodávateľovi alebo poskytovateľovi služieb zmluvných strán, iných než sú tie, ktoré sú uvedené, ktoré sú malými alebo strednými podnikmi podľa príslušných ustanovení práva EÚ, až kým EÚ neskonštatuje, že už viac neuplatňujú diskriminačné opatrenia v prospech určitých domácich malých a menšinových podnikov.“

                  Po pristúpení Austrálie k Dohode o vládnom obstarávaní poznámka 6 poznámok k prílohe 3 k dodatku I Európskej únie zahŕňa tieto písmená, ktoré nasledujú po písmene r):

                           „s)

                           obstarávanie uskutočňované obstarávateľskými subjektmi, ktoré pôsobia v týchto oblastiach:

                           i)

                           výroba, preprava alebo distribúcia pitnej vody, na ktoré sa vzťahuje táto príloha;

                           ii)

                           výroba, preprava alebo distribúcia elektrickej energie, na ktoré sa vzťahuje táto príloha;

                           iii)

                           letiskové zariadenia, na ktoré sa vzťahuje táto príloha;

                           iv)

                           námorné alebo vnútrozemské prístavné alebo iné terminálové zariadenia, na ktoré sa vzťahuje táto príloha;

                           v)

                           služby mestskej železničnej, električkovej, trolejbusovej alebo autobusovej dopravy, na ktoré sa vzťahuje táto príloha a ako aj

                           vi)

                           železničná doprava, na ktorú sa vzťahuje táto príloha;

                     v súvislosti s dodávateľmi a poskytovateľmi služieb z Austrálie.“


title: Rozhodnutie Rady (EÚ) 2018/1574 zo 16. októbra 2018, ktorým sa vymenúva člen Výboru regiónov navrhnutý Talianskou republikou

text:
                  19.10.2018

                  SK

                  Úradný vestník Európskej únie

                  L 262/60

         ROZHODNUTIE RADY (EÚ) 2018/1574
         zo 16. októbra 2018,
         ktorým sa vymenúva člen Výboru regiónov navrhnutý Talianskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh talianskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pána Luciana D'ALFONSA sa uvoľnilo jedno miesto člena Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        pán Giovanni LOLLI, Vicepresidente della Regione Abruzzo.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 16. októbra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady zo 6. novembra 2018, ktorým sa vymenúvajú dvaja členovia riadiacej rady Európskeho strediska pre rozvoj odborného vzdelávania za Bulharsko a Portugalsko

text:
                  8.11.2018

                  SK

                  Úradný vestník Európskej únie

                  C 402/2

         ROZHODNUTIE RADY
         zo 6. novembra 2018,
         ktorým sa vymenúvajú dvaja členovia riadiacej rady Európskeho strediska pre rozvoj odborného vzdelávania za Bulharsko a Portugalsko
         (2018/C 402/03)
         RADA EURÓPSKEJ ÚNIE,
         so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4,
         so zreteľom na zoznamy kandidátov na svojich zástupcov, ktoré Rade predložili vlády členských štátov, a na zástupcov organizácií zamestnávateľov a organizácií zamestnancov, ktoré predložila Komisia,
         keďže:

                     (1)

                     Rada svojím rozhodnutím zo 16. júla 2018 (2) a súvisiacim korigendom (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2018 do 17. septembra 2021.

                     (2)

                     Bulharsko a Portugalsko navrhli kandidátov, pokiaľ ide o zástupcov vlád,

               PRIJALA TOTO ROZHODNUTIE:

            Článok 1
            Za členov riadiacej rady Európskeho strediska pre rozvoj odborného vzdelávania sa týmto na obdobie, ktoré trvá do 17. septembra 2021, vymenúvajú tieto dve osoby:
            I.   ZÁSTUPCOVIA VLÁD:

                        Bulharsko

                        Maria TODOROVA

                        Portugalsko

                        Sandra RIBEIRO

            Článok 2
            Rada vymenuje ešte nenavrhnutých členov neskôr.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 6. novembra 2018

                  Za Radu

                  predseda

               H. LÖGER

            (1)  Ú. v. ES L 39, 13.2.1975, s. 1.

            (2)  Rozhodnutie Rady zo 16. júla 2018, ktorým sa obnovuje riadiaca rada Európskeho strediska pre rozvoj odborného vzdelávania (2018/C 253/03) (Ú. v. EÚ C 253, 19.7.2018, s. 9).

            (3)  Korigendum k rozhodnutiu Rady zo 16. júla 2018, ktorým sa obnovuje riadiaca rada Európskeho strediska pre rozvoj odborného vzdelávania (Ú. v. EÚ C 325, 14.9.2018, s. 20).


title: Rozhodnutie Rady (EÚ) 2018/1663 zo 6. novembra 2018 o pozícii, ktorá sa má v mene Európskej únie zaujať v Európskom výbore pre vypracovanie noriem v oblasti vnútrozemskej plavby a v Ústrednej komisii pre plavbu na Rýne, pokiaľ ide o prijatie európskych noriem pre odborné kvalifikácie v oblasti vnútrozemskej plavby

text:
                  8.11.2018

                  SK

                  Úradný vestník Európskej únie

                  L 278/20

         ROZHODNUTIE RADY (EÚ) 2018/1663
         zo 6. novembra 2018
         o pozícii, ktorá sa má v mene Európskej únie zaujať v Európskom výbore pre vypracovanie noriem v oblasti vnútrozemskej plavby a v Ústrednej komisii pre plavbu na Rýne, pokiaľ ide o prijatie európskych noriem pre odborné kvalifikácie v oblasti vnútrozemskej plavby
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Revidovaný dohovor pre plavbu na Rýne (ďalej len „dohovor“) nadobudol platnosť 14. apríla 1967.

                     (2)

                     Podľa článku 46 dohovoru môže Ústredná komisia pre plavbu na Rýne (ďalej len „CCNR“) prijať uznesenia, ktoré sú pre jej členov záväzné.

                     (3)

                     Európsky výbor pre vypracovanie noriem v oblasti vnútrozemskej plavby (ďalej len „CESNI“) bol zriadený 3. júna 2015 v rámci CCNR s cieľom vypracovať technické normy pre vnútrozemskú plavbu v rôznych oblastiach, najmä pokiaľ ide o plavidlá, informačné technológie a posádku.

                     (4)

                     Výbor CESNI na svojom zasadnutí 8. novembra 2018 prijme európske normy pre odborné kvalifikácie v oblasti vnútrozemskej plavby (ďalej len „normy pre odborné kvalifikácie“). Na plenárnom zasadnutí CCNR sa pravdepodobne prijme aj uznesenie, ktorým sa tieto normy začlenia do predpisu pre členov posádky plavidiel na Rýne.

                     (5)

                     Je vhodné stanoviť pozíciu, ktorá sa má prijať v mene Únie v CESNI a CCNR, keďže normy pre odborné kvalifikácie zásadne ovplyvnia obsah práva Únie, konkrétne smernice Európskeho parlamentu a Rady (EÚ) 2017/2397 (1), a budú mať právny účinok na základe pravidiel, ktorými sa riadi CCNR, keď tieto normy prijme.

                     (6)

                     Na uľahčenie mobility a zaistenie bezpečnosti plavby aj ochrany ľudského života a životného prostredia je dôležité, aby technické požiadavky na členov posádky boli v rámci jednotlivých právnych režimov v Európe čo najharmonizovanejšie. Predovšetkým členským štátom, ktoré sú zároveň členmi CCNR, by sa mala povoliť podpora rozhodnutí, ktorými sa pravidlá CCNR harmonizujú s pravidlami uplatňovanými v Únii.

                     (7)

                     Normy pre odborné kvalifikácie vypracované výborom CESNI stanovujú minimálne harmonizované európske normy a zahŕňajú normy pre spôsobilosti, normy pre praktické skúšky, normy pre zdravotnú spôsobilosť a pre schvaľovanie simulátorov.

                     (8)

                     Článok 32 smernice (EÚ) 2017/2397 s účinnosťou od 18. januára 2022 priamo odkazuje na normy pre odborné kvalifikácie stanovené výborom CESNI. Komisia je splnomocnená zahrnúť celé znenie týchto noriem do delegovaných aktov, uviesť alebo aktualizovať príslušné odkazy a stanoviť dátum uplatňovania.

                     (9)

                     Pozíciu Únie by mali vyjadriť členské štáty Únie, ktoré sú členmi CESNI a CCNR, konajúc spoločne,

               PRIJALA TOTO ROZHODNUTIE:

            Článok 1

               1.   Pozícia, ktorá sa má v mene Únie zaujať na zasadnutí Európskeho výboru pre vypracovanie noriem v oblasti vnútrozemskej plavby (CESNI) 8. novembra 2018, je súhlas s prijatím európskych noriem pre odborné kvalifikácie v oblasti vnútrozemskej plavby (s odkazmi cesni (18)_29 až cesni (18)_42).

               2.   Pozícia, ktorá sa má v mene Únie zaujať na plenárnom zasadnutí Ústrednej komisie pre plavbu na Rýne (CCNR), na ktorom sa rozhoduje o európskych normách pre odborné kvalifikácie v oblasti vnútrozemskej plavby (s odkazmi cesni (18)_29 až cesni (18)_42), je podporiť všetky návrhy, ktorými sa požiadavky predpisu pre členov posádky plavidiel na Rýne zosúlaďujú s požiadavkami európskych noriem pre odborné kvalifikácie v oblasti vnútrozemskej plavby.

            Článok 2

               1.   Pozíciu Únie stanovenú v článku 1 ods. 1 vyjadria členské štáty, ktoré sú členmi výboru CESNI, konajúc spoločne.

               2.   Pozíciu Únie stanovenú v článku 1 ods. 2 vyjadria členské štáty, ktoré sú členmi komisie CCNR, konajúc spoločne.

            Článok 3
            Menšie technické zmeny pozícií stanovených v článku 1 možno dohodnúť bez ďalšieho rozhodnutia Rady.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 6. novembra 2018

                  Za Radu

                  predseda

               H. LÖGER

            (1)  Smernica Európskeho parlamentu a Rady (EÚ) 2017/2397 z 12. decembra 2017 o uznávaní odborných kvalifikácií v oblasti vnútrozemskej plavby a o zrušení smerníc Rady 91/672/EHS a 96/50/ES (Ú. v. EÚ L 345, 27.12.2017, s. 53).


title: Rozhodnutie Rady (EÚ) 2018/1664 zo 6. novembra 2018, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Lietuvos bankas

text:
                  8.11.2018

                  SK

                  Úradný vestník Európskej únie

                  L 278/22

         ROZHODNUTIE RADY (EÚ) 2018/1664
         zo 6. novembra 2018,
         ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Lietuvos bankas
         RADA EURÓPSKEJ ÚNIE,
         so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
         so zreteľom na odporúčanie Európskej centrálnej banky zo 4. októbra 2018 Rade Európskej únie o externom audítorovi Lietuvos bankas (ECB/2018/23) (1),
         keďže:

                     (1)

                     Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou Európskej únie.

                     (2)

                     Mandát externého audítora Lietuvos bankas sa skončil po vykonaní auditu za finančný rok 2017.

                     (3)

                     ECB prostredníctvom svojho odporúčania z 18. mája 2018 (ECB/2018/15) (2) odporučila, aby za externého audítora Lietuvos bankas na finančné roky 2018 až 2021 bola vymenovaná spoločnosť UAB Deloitte Lietuva. Spoločnosť UAB Deloitte Lietuva vymenovanie neprijala. Je preto potrebné vymenovať externého audítora na finančné roky 2018 až 2021.

                     (4)

                     Rada guvernérov ECB odporučila, aby za externého audítora Lietuvos bankas na finančné roky 2018 až 2021 bola vymenovaná spoločnosť UAB Ernst & Young Baltic.

                     (5)

                     Rozhodnutie Rady 1999/70/ES (3) by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 1 rozhodnutia 1999/70/ES sa odsek 19 nahrádza takto:

                  „19.   Spoločnosť UAB Ernst & Young Baltic sa týmto schvaľuje za externého audítora Lietuvos bankas na finančné roky 2018 až 2021.“

            Článok 2
            Toto rozhodnutie nadobúda účinnosť dňom jeho oznámenia.

            Článok 3
            Toto rozhodnutie je určené Európskej centrálnej banke.

            V Bruseli 6. novembra 2018

                  Za Radu

                  predseda

               H. LÖGER

            (1)  Ú. v. EÚ C 370, 12.10.2018, s. 1.

            (2)  Odporúčanie Európskej centrálnej banky z 18. mája 2018 Rade Európskej únie o externom audítorovi Lietuvos bankas (ECB/2018/15) (Ú. v. EÚ C 181, 28.5.2018, s. 1).

            (3)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).


title: Rozhodnutie Rady (EÚ, Euratom) 2018/1665 zo 6. novembra 2018, ktorým sa vymenúva člen Európskeho hospodárskeho a sociálneho výboru navrhnutý Luxemburským veľkovojvodstvom

text:
                  8.11.2018

                  SK

                  Úradný vestník Európskej únie

                  L 278/23

         ROZHODNUTIE RADY (EÚ, Euratom) 2018/1665
         zo 6. novembra 2018,
         ktorým sa vymenúva člen Európskeho hospodárskeho a sociálneho výboru navrhnutý Luxemburským veľkovojvodstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 302,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
         so zreteľom na návrh luxemburskej vlády,
         so zreteľom na stanovisko Európskej komisie,
         keďže:

                     (1)

                     Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

                     (2)

                     V dôsledku skončenia funkčného obdobia pána Christopha HANSENA sa uvoľnilo miesto člena Európskeho hospodárskeho a sociálneho výboru,

               PRIJALA TOTO ROZHODNUTIE:

            Článok 1
            Pani Claudine OTTOVÁ, Conseiller en affaires européennes, avis et affaires juridiques à la Chambre de Commerce, sa týmto vymenúva za členku Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 6. novembra 2018

                  Za Radu

                  predseda

               H. LÖGER

            (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

            (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Rady (EÚ) 2018/1714 zo 6. novembra 2018 o pozícii, ktorá sa má v mene Európskej únie zaujať v spoločnom výbore zriadenom Rámcovou dohodou medzi Európskou úniou a jej členskými štátmi na jednej strane a Austráliou na strane druhej, pokiaľ ide o prijatie rokovacieho poriadku spoločného výboru a prijatie mandátu jeho podvýborov a pracovných skupín

text:
                  14.11.2018

                  SK

                  Úradný vestník Európskej únie

                  L 286/22

         ROZHODNUTIE RADY (EÚ) 2018/1714
         zo 6. novembra 2018
         o pozícii, ktorá sa má v mene Európskej únie zaujať v spoločnom výbore zriadenom Rámcovou dohodou medzi Európskou úniou a jej členskými štátmi na jednej strane a Austráliou na strane druhej, pokiaľ ide o prijatie rokovacieho poriadku spoločného výboru a prijatie mandátu jeho podvýborov a pracovných skupín
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 212 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Rámcová dohoda medzi Európskou úniou a jej členskými štátmi na jednej strane a Austráliou na strane druhej (1) (ďalej len „dohoda“) bola podpísaná 7. augusta 2017 v Manile a čiastočne sa predbežne vykonáva od 4. októbra 2018.

                     (2)

                     Článkom 56 ods. 1 dohody bol zriadený spoločný výbor, ktorého úlohou je aj presadzovanie účinného vykonávania dohody.

                     (3)

                     V článku 56 ods. 4 dohody sa stanovuje, že spoločný výbor má prijať vlastný rokovací poriadok a môže zriaďovať podvýbory a pracovné skupiny na riešenie osobitných otázok.

                     (4)

                     Rokovací poriadok spoločného výboru a mandát jeho podvýborov a pracovných skupín by sa mali prijať čo najskôr, aby sa zabezpečilo účinné vykonávanie dohody.

                     (5)

                     Pozícia Únie v spoločnom výbore, pokiaľ ide o prijatie rokovacieho poriadku spoločného výboru a prijatie mandátu jeho podvýborov a pracovných skupín, by preto mala byť založená na pripojených návrhoch rozhodnutí spoločného výboru,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na prvom zasadnutí spoločného výboru zriadenom podľa článku 56 Rámcovej dohody medzi Európskou úniou a jej členskými štátmi na jednej strane a Austráliou na strane druhej, pokiaľ ide o prijatie rokovacieho poriadku spoločného výboru a prijatie mandátu jeho podvýborov a pracovných skupín, je založená na návrhoch rozhodnutí spoločného výboru pripojených k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 6. novembra 2018

                  Za Radu

                  predseda

               H. LÖGER

            (1)  Ú. v. EÚ L 237, 15.9.2017, s. 7.

            NÁVRH
            ROZHODNUTIE SPOLOČNÉHO VÝBORU EÚ – AUSTRÁLIA č. …/2018
            z …,
            ktorým sa prijíma jeho rokovací poriadok spoločného výboru
            SPOLOČNÝ VÝBOR EÚ – AUSTRÁLIA,
            so zreteľom na Rámcovú dohodu medzi Európskou úniou a jej členskými štátmi na jednej strane a Austráliou na strane druhej (1) (ďalej len „dohoda“), a najmä na jej článok 56,
            keďže:

                        (1)

                        Časti dohody sa predbežne vykonávajú od 4. októbra 2018.

                        (2)

                        V súlade s článkom 56 ods. 1 dohody sa zriadil spoločný výbor zložený zo zástupcov zmluvných strán.

                        (3)

                        V súlade s článkom 56 ods. 4 dohody, spoločný výbor by mal prijať svoj rokovací poriadok,

                  PRIJAL TOTO ROZHODNUTIE:

               Článok 1
               Týmto sa prijíma rokovací poriadok spoločného výboru stanovený v prílohe k tomuto rozhodnutiu.

               Článok 2
               Toto rozhodnutie nadobúda účinnosť dňom jeho prijatia.

               Podpísané v …

                     Za Spoločný výbor EÚ – Austrália

                     spolupredsedovia

               (1)  Ú. v. EÚ L 237, 15.9.2017, s. 7.

            PRÍLOHA
            ROKOVACÍ PORIADOK SPOLOČNÉHO VÝBORU

               Článok 1
               Úlohy a zloženie

                  1.   Spoločný výbor vykonáva úlohy stanovené v článku 56 dohody.

                  2.   Spoločný výbor je zložený zo zástupcov oboch zmluvných strán na príslušnej úrovni.

               Článok 2
               Predseda
               Spoločnému výboru spoločne predsedajú obe zmluvné strany.

               Článok 3
               Zasadnutia

                  1.   Spoločný výbor obvykle zasadá raz ročne, pokiaľ sa zmluvné strany nedohodnú inak. Zasadnutia spoločného výboru zvolávajú spolupredsedovia a konajú sa striedavo v Bruseli a Canberre v deň stanovený po vzájomnej dohode. Na žiadosť ktorejkoľvek zmluvnej strany a v prípade súhlasu zmluvných strán je možné usporiadať mimoriadne zasadnutia spoločného výboru.

                  2.   Spoločný výbor obvykle zasadá na úrovni vyšších úradníkov, ale môže zasadať aj na ministerskej úrovni.

               Článok 4
               Verejnosť
               Ak sa zmluvné strany nerozhodnú inak, zasadnutia spoločného výboru sú neverejné.

               Článok 5
               Účastníci zasadnutí

                  1.   Pred každým zasadnutím tajomníci informujú spolupredsedov o plánovanom zložení ich delegácie ich zmluvnej strany.

                  2.   Na zasadnutia spoločného výboru môžu byť v prípade potreby a po dohode zmluvných strán pozvaní odborníci alebo zástupcovia iných subjektov, a to ako pozorovatelia alebo aby poskytli informácie o konkrétnej téme.

               Článok 6
               Tajomníci
               Zástupca Európskej služby pre vonkajšiu činnosť a zástupca Ministerstva zahraničných vecí a obchodu Austrálie spoločne plnia funkciu tajomníkov spoločného výboru. Všetky oznámenia spolupredsedov a určené spolupredsedom spoločného výboru sa postupujú tajomníkom.

               Článok 7
               Programy zasadnutí

                  1.   Spolupredsedovia vypracujú predbežný program každého zasadnutia. Spolu s príslušnými dokumentmi sa postúpi druhej zmluvnej strane najneskôr 15 dní pred zasadnutím.

                  2.   Predbežný program zasadnutia obsahuje body, ktoré sa predložia spolupredsedom najneskôr 21 dní pred zasadnutím.

                  3.   Spoločný výbor prijíma konečný program na začiatku každého zasadnutia. Ak s tým obidve zmluvné strany súhlasia, môžu sa do programu zaradiť body, ktoré nie sú uvedené v predbežnom programe.

                  4.   Po dohode zmluvných strán môžu spolupredsedovia tam, kde je to potrebné, skrátiť lehoty uvedené v článku 7 ods. 1 a 2.

               Článok 8
               Zápisnica

                  1.   Tajomníci spoločne vypracujú návrh zápisnice z každého zasadnutia do 30 kalendárnych dní od skončenia zasadnutia. Návrh zápisnice vychádza zo zhrnutia záverov, ku ktorým dospel spoločný výbor, vypracovaného spolupredsedami.

                  2.   Návrh zápisnice schvália obe zmluvné strany do 45 kalendárnych dní od skončenia zasadnutia alebo v akejkoľvek inej lehote, na ktorej sa zmluvné strany spoločne dohodnú. Keď sa dosiahne dohoda o návrhu zápisnice, spolupredsedovia a tajomníci podpíšu originál vyhotovený v dvoch rovnopisoch. Každá zmluvná strana dostane jeden z týchto rovnopisov.

               Článok 9
               Rozhodnutia a odporúčania

                  1.   Spoločný výbor môže prijímať svoje rozhodnutia alebo odporúčania konsenzom zmluvných strán v súlade s článkom 56 ods. 4 dohody.

                  2.   Spoločný výbor sa môže rozhodnúť, že bude prijímať rozhodnutia alebo odporúčania písomným postupom. V takýchto prípadoch sa zmluvné strany vzájomne dohodnú na dĺžke trvania tohto postupu. Ak po uplynutí tejto lehoty žiadna zmluvná strana nevyjadrila nesúhlas s navrhovaným rozhodnutím alebo odporúčaním, spolupredsedovia vyhlásia dané rozhodnutie alebo odporúčanie za prijaté na základe spoločného súhlasu.

                  3.   Rozhodnutia a odporúčania spoločného výboru sa označujú názvom „rozhodnutie“ alebo „odporúčanie“, po ktorom nasleduje poradové číslo, dátum ich prijatia a údaj o ich predmete. V každom rozhodnutí je uvedený dátum nadobudnutia jeho účinnosti.

                  4.   Rozhodnutia a odporúčania prijaté spoločným výborom sa vyhotovia v dvoch vyhotoveniach, ktoré podpíšu spolupredsedovia.

                  5.   Každá zmluvná strana môže rozhodnúť o uverejnení rozhodnutí a odporúčaní tohto spoločného výboru vo svojej príslušnej úradnej publikácii.

               Článok 10
               Korešpondencia

                  1.   Korešpondencia adresovaná spoločnému výboru sa posiela tajomníkovi zmluvnej strany autora korešpondencie, a tento tajomník následne informuje druhého tajomníka.

                  2.   Tajomníci zabezpečia, aby sa korešpondencia adresovaná spoločnému výboru postúpila spolupredsedom a aby sa v súlade s článkom 11 v prípade potreby rozposlala.

                  3.   Korešpondenciu od spolupredsedov zasielajú tajomníci zmluvným stranám a podľa potreby ju rozpošlú v súlade s článkom 11.

                  4.   Korešpondencia od spolupredsedov a určená spolupredsedom môže prebiehať akoukoľvek písomnou formou vrátane elektronickej pošty.

               Článok 11
               Dokumenty
               Ak rokovania spoločného výboru vychádzajú z dokumentov, tieto dokumenty sú očíslované a tajomníci ich rozpošlú účastníkom zasadnutí.

               Článok 12
               Výdavky

                  1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach spoločného výboru, a to tak výdavky na personál, cestovné náklady a diéty, ako aj poštovné a telekomunikačné výdavky.

                  2.   Výdavky spojené s organizáciou zasadnutí a rozmnožovaním dokumentov znáša zmluvná strana, ktorá je organizátorom zasadnutia.

               Článok 13
               Zmeny rokovacieho poriadku
               Zmluvné strany sa môžu dohodnúť na zmene rokovacieho poriadku v súlade s článkom 9.

               Článok 14
               Podvýbory a pracovné skupiny

                  1.   Spoločný výbor môže rozhodnúť o zriadení podvýborov a pracovných skupín, aby mu pomáhali pri plnení jeho úloh.

                  2.   Spoločný výbor môže rozhodnúť o zmene oblasti pôsobnosti akéhokoľvek podvýboru alebo pracovnej skupiny alebo o zrušení akéhokoľvek podvýboru alebo pracovnej skupiny, ktoré zriadil.

            NÁVRH
            ROZHODNUTIE SPOLOČNÉHO VÝBORU EÚ – AUSTRÁLIA č. …/2018
            z …,
            o prijatí mandátu jeho podvýborov a pracovných skupín
            SPOLOČNÝ VÝBOR EÚ – AUSTRÁLIA,
            so zreteľom na Rámcovú dohodu medzi Európskou úniou a jej členskými štátmi na jednej strane a Austráliou na strane druhej (1) (ďalej len „dohoda“), a najmä na jej článok 56, a na článok 14 rokovacieho poriadku spoločného výboru,
            keďže článok 14 ods. 1 rokovacieho poriadku spoločného výboru stanovuje, že spoločný výbor môže zriadiť podvýbory a pracovné skupiny, aby mu pomáhali pri plnení jeho úloh,
            PRIJAL TOTO ROZHODNUTIE:

               Článok 1
               Týmto sa prijíma mandát podvýborov a pracovných skupín spoločného výboru stanovený v prílohe k tomuto rozhodnutiu.

               Článok 2
               Toto rozhodnutie nadobúda účinnosť dňom jeho prijatia.

               Podpísané v …

                     Za Spoločný výbor EÚ – Austrália

                     spolupredsedovia

               (1)  Ú. v. EÚ L 237, 15.9.2017, s. 7.

            PRÍLOHA
            MANDÁT PODVÝBOROV A PRACOVNÝCH SKUPÍN SPOLOČNÉHO VÝBORU

               Článok 1
               Podvýbory a pracovné skupiny diskutujú o vykonávaní dohody v rámci svojich oblastí pôsobnosti. Diskutujú aj o témach alebo osobitných projektoch súvisiacich s príslušnou oblasťou dvojstrannej spolupráce.

               Článok 2

                  1.   Podvýbory a pracovné skupiny podliehajú spoločnému výboru. Podávajú správy a predkladajú svoje zápisnice a závery spolupredsedom spoločného výboru do 30 kalendárnych dní od skončenia každého zasadnutia.

                  2.   Podvýbory a pracovné skupiny nemajú rozhodovaciu právomoc, ale môžu spoločnému výboru predkladať odporúčania.

               Článok 3

                  1.   Podvýbory a pracovné skupiny sa skladajú zo zástupcov zmluvných strán.

                  2.   Podvýbory a pracovné skupiny môžu prizvať na svoje zasadnutia odborníkov a môžu ich vypočuť v súvislosti s osobitnými bodmi programu.

               Článok 4
               Podvýborom a pracovným skupinám spoločne predsedajú obe zmluvné strany.

               Článok 5
               Zástupca za každú zmluvnú stranu spoločne konajú ako tajomníci každého podvýboru a pracovnej skupiny.

               Článok 6

                  1.   Podvýbory a pracovné skupiny zasadajú vždy, keď si to okolnosti vyžiadajú, na základe písomnej žiadosti ktorejkoľvek zo zmluvných strán. Každé zasadnutie sa koná na mieste a v deň, na ktorom sa zmluvné strany dohodnú.

                  2.   V prípade, že jedna zmluvná strana požiada o zvolanie zasadnutia podvýboru alebo pracovnej skupiny, tajomník druhej zmluvnej strany odpovie do 15 pracovných dní od doručenia tejto žiadosti. V zvlášť naliehavých prípadoch môžu byť zasadnutia podvýborov a pracovných skupín zvolané v kratšom čase, ak s tým zmluvné strany súhlasia.

                  3.   Zasadnutia podvýborov a pracovných skupín zvolávajú spoločne obaja tajomníci.

               Článok 7

                  1.   Každá zo zmluvných strán môže požiadať spolupredsedov o zaradenie určitého bodu do programu zasadnutia. Tieto žiadosti sa predkladajú tajomníkom najneskôr do 15 pracovných dní a prípadná podporná dokumentácia sa predloží aspoň 10 pracovných dní pred zasadnutím.

                  2.   Tajomníci oznámia zmluvným stranám predbežný program najneskôr päť pracovných dní pred zasadnutím. Za výnimočných okolností sa zmluvné strany môžu spoločne rozhodnúť pridať body do programu rokovania v kratšom čase.

               Článok 8
               Tajomníci spoločne vypracujú návrh zápisnice z každého zasadnutia.

               Článok 9
               Ak sa zmluvné strany nerozhodnú inak, zasadnutia podvýborov a pracovných skupín sú neverejné.


title: Rozhodnutie Rady (EÚ) 2018/1875 z 26. novembra 2018, ktorým sa stanovuje pozícia, ktorá sa má v mene Únie prijať vo Výbore znalcov pre technické otázky Medzivládnej organizácie pre medzinárodnú železničnú dopravu (OTIF) pokiaľ ide o určité zmeny v jednotných technických predpisoch – všeobecných ustanoveniach – podsystémoch (UTP GEN-B) a v jednotných technických predpisoch – telematické aplikácie v nákladnej doprave (UTP TAF)

text:
                  30.11.2018

                  SK

                  Úradný vestník Európskej únie

                  L 306/50

         ROZHODNUTIE RADY (EÚ) 2018/1875
         z 26. novembra 2018,
         ktorým sa stanovuje pozícia, ktorá sa má v mene Únie prijať vo Výbore znalcov pre technické otázky Medzivládnej organizácie pre medzinárodnú železničnú dopravu (OTIF) pokiaľ ide o určité zmeny v jednotných technických predpisoch – všeobecných ustanoveniach – podsystémoch (UTP GEN-B) a v jednotných technických predpisoch – telematické aplikácie v nákladnej doprave (UTP TAF)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,
         so zreteľom na návrh Európskej komisie,
         Keďže:

                     (1)

                     Únia pristúpila k Dohovoru o medzinárodnej železničnej preprave z 9. mája 1980, zmenenému Vilniuskym protokolom z 3. júna 1999 (ďalej len „dohovor COTIF“), na základe rozhodnutia Rady 2013/103/EÚ (1).

                     (2)

                     Všetky členské štáty s výnimkou Cypru a Malty sú zmluvnými stranami a uplatňujú dohovor COTIF.

                     (3)

                     Podľa článku 8 dohovoru COTIF sa zriadil Výbor znalcov pre technické otázky (CTE) Medzivládnej organizácie pre medzinárodnú železničnú dopravu (OTIF). CTE má v súlade s článkom 20 ods. 1 písm. b) dohovoru COTIF a článkov 6 a 8a jeho dodatku F (APTU) právomoc prijímať rozhodnutia o prijatí jednotných technických predpisov (UTP) alebo o ustanoveniach, ktorými sa UTP menia, na základe dodatku F (APTU) a dodatku G (ATMF) k dohovoru COTIF.

                     (4)

                     CTE sa po svojom 11. zasadnutí, ktoré sa konalo 12. a 13. júna 2018, rozhodlo prijať písomným postupom zmeny bodov 2.1, 2.2 a 2.3 predpisu UTP GEN-B tak, aby sa do vymedzenia pojmu subsystémov infraštruktúry zahrnuli priecestia a iné inžinierske stavby, napríklad mosty, ako sa uvádza v dokumente pripojenom k tomuto rozhodnutiu.

                     (5)

                     Cieľom týchto zmien je zosúladiť vymedzenie pojmu subsystémov v predpise UTP GEN-B s vymedzením Únie pojmu subsystém uvedeným v prílohe II k smernici Európskeho parlamentu a Rady (EÚ) 2016/797 (2) a zahrnúť do vymedzenia pojmu subsystémov infraštruktúry priecestia a iné inžinierske stavby, napríklad mosty.

                     (6)

                     Navrhované zmeny sú v súlade s právom a so strategickými cieľmi Únie, pretože prispievajú k zosúladeniu právnych predpisov OTIF s príslušným právom Únie, a preto by ich mala Únia podporiť.

                     (7)

                     Je vhodné stanoviť pozíciu, ktorá sa má prijať v mene Únie v CTE, pretože zmeny bodov 2.1, 2.2 a 2.3 v predpise UTP GEN-B na základe dodatku F (APTU) k dohovoru COTIF budú pre Úniu záväzné. Je vhodné aj podporiť všetky zosúladenia predpisu UTP TAF s technickými špecifikáciami pre interoperabilitu v Únii (TAF TSI),

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať vo Výbore znalcov pre technické otázky Dohovoru o medzinárodnej železničnej preprave z 9. mája 1980, pokiaľ ide o zmeny bodov 2.1, 2.2 a 2.3 jednotného technického predpisu – všeobecné ustanovenia – podsystémy (UTP GEN-B) a jednotného technického predpisu – telematické aplikácie v nákladnej doprave (UTP TAF), je uvedená v dokumente pripojenom k tomuto rozhodnutiu.

            Článok 2
            Rozhodnutia CTE sa po ich prijatí uverejnia v Úradnom vestníku Európskej únie s uvedením dňa nadobudnutia ich účinnosti.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 26. novembra 2018

                  Za Radu

                  predsedníčka

               J. BOGNER-STRAUSS

            (1)  Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuskym protokolom z 3. júna 1999 (Ú. v. EÚ L 51, 23.2.2013, s. 1).

            (2)  Smernica Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (Ú. v. EÚ L 138, 26.5.2016, s. 44).

            PRÍLOHA

               Navrhované zmeny na prijatie písomným postupom vo Výbore znalcov pre technické otázky organizácie OTIF

                        1.

                        Hlasovať za návrh zmien bodov 2.1, 2.2 a 2.3 jednotného technického predpisu UTP GEN-B, ako ho skoncipoval CTE v pracovnom dokumente TECH-18010-CTE11-5 a ako sa uvádza ďalej:
                        „2.1.   Infraštruktúra
                        COTIF zahŕňa infraštruktúru […] do tej miery, do akej sa týka rozhraní s vozidlami. […]
                        2.2.   Energetika
                        COTIF zahŕňa energetický systém len do tej miery, do akej sa týka rozhraní s vozidlami. Preto subsystém „energia“ zahŕňa len systém trolejového vedenia a kvalitu dodávaného výkonu.
                        2.3.   Traťové zariadenia riadenia-zabezpečenia a návestenia
                        COTIF zahŕňa traťové zariadenia riadenia-zabezpečenia a návestenia […] do tej miery, do akej sa týka rozhraní s vozidlami.“

                        2.

                        Hlasovať za návrh zmien predpisu UTP TAF, ktorý sformuloval CTE a ktorý zahŕňa aktualizáciu Zoznamu technických dokumentov v UTP TAF a jeho prispôsobenie podľa zodpovedajúceho nového zrevidovaného zoznamu v dodatku I k predpisu TAF TSI.


title: Rozhodnutie Rady (EÚ) 2018/1869 z 26. novembra 2018 o podpise v mene Únie Dohody medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov diplomatických, služobných alebo úradných pasov

text:
                  30.11.2018

                  SK

                  Úradný vestník Európskej únie

                  L 306/1

         ROZHODNUTIE RADY (EÚ) 2018/1869
         z 26. novembra 2018
         o podpise v mene Únie Dohody medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov diplomatických, služobných alebo úradných pasov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Nariadením Európskeho parlamentu a Rady (EÚ) č. 610/2013 (1) sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne 90 dní v rámci akéhokoľvek 180-dňového obdobia.

                     (2)

                     Je nevyhnutné začleniť toto nové vymedzenie do Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov diplomatických, služobných alebo úradných pasov (2), aby sa harmonizoval režim Únie týkajúci sa krátkodobých pobytov.

                     (3)

                     Rada 9. októbra 2014 poverila Komisiu začať rokovania s Brazílskou federatívnou republikou o dohode medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov diplomatických, služobných alebo úradných pasov (ďalej len „dohoda“). Rokovania o dohode boli úspešne ukončené jej parafovaním 31. októbra 2017.

                     (4)

                     Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (3); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (5)

                     Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (4); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (6)

                     Dohoda by sa mala podpísať v mene Únie a text vyhlásenia pripojeného k tomuto rozhodnutiu, ako aj text spoločných vyhlasení pripojených k dohode by sa mali schváliť v mene Únie,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov diplomatických, služobných alebo úradných pasov s výhradou jej uzavretia (5).

            Článok 2
            Text vyhlásenia pripojeného k tomuto rozhodnutiu a text spoločných vyhlasení pripojených k dohode sa v mene Únie schvaľujú.

            Článok 3
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 26. novembra 2018

                  Za Radu

                  predsedníčka

               J. BOGNER-STRAUSS

            (1)  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

            (2)  Ú. v. EÚ L 66, 12.3.2011, s. 2.

            (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

            (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

            (5)  Text dohody sa uverejní spolu s rozhodnutím o uzavretí dohody.

            PRÍLOHA

               Vyhlásenie únie týkajúce sa nadobudnutia účinnosti nariadenia (EÚ) 2017/2226, ktorým sa zriaďuje systém vstup/výstup, a členských štátov uplatňujúcich schengenské acquis v plnom rozsahu

            Nariadenie Európskeho parlamentu a Rady (EÚ) 2017/2226 z 30. novembra 2017, ktorým sa zriaďuje systém vstup/výstup na zaznamenávanie údajov o vstupe a výstupe štátnych príslušníkov tretích krajín prekračujúcich vonkajšie hranice členských štátov a o odopretí ich vstupu a stanovujú podmienky prístupu do systému vstup/výstup na účely presadzovania práva, a ktorým sa mení Dohovor, ktorým sa vykonáva Schengenská dohoda, a nariadenia (ES) č. 767/2008 a (EÚ) č. 1077/2011, nadobudlo účinnosť 29. decembra 2017.
            Od dátumu začatia uplatňovania nariadenia (EÚ) 2017/2226 (1) sú preto na účely tejto dohody členskými štátmi uplatňujúcimi schengenské acquis v plnom rozsahu tie členské štáty, ktoré prevádzkujú systém vstup/výstup na vonkajších hraniciach. Pri výpočte maximálneho obdobia 90 dní v rámci akéhokoľvek 180-dňového obdobia sa zohľadní dĺžka pobytu vo všetkých členských štátoch, ktoré prevádzkujú systém vstup/výstup na vonkajších hraniciach.

               (1)  O dátume začatia uplatňovania rozhodne Komisia v súlade s článkom 73 nariadenia (EÚ) 2017/2226.


Rozhodnutie Komisie z 03/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9025 - PIZZA HUT INTERNATIONAL, LLC / TELEPIZZA GROUP, S.A.) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (SZBP) 2018/2008 zo 17. decembra 2018, ktorým sa mení a predlžuje rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)

text:
                  18.12.2018

                  SK

                  Úradný vestník Európskej únie

                  L 322/24

         ROZHODNUTIE RADY (SZBP) 2018/2008
         zo 17. decembra 2018,
         ktorým sa mení a predlžuje rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 15. apríla 2014 rozhodnutie 2014/219/SZBP (1) o misii Európskej únie v rámci SBOP v Mali (EUCAP Sahel Mali).

                     (2)

                     Rada rozhodnutím (SZBP) 2017/50 (2) okrem iného predĺžila mandát misie do 14. januára 2019 a rozhodnutím (SZBP) 2017/2264 (3) stanovila referenčnú sumu do toho istého dátumu.

                     (3)

                     Kým Rada schváli plánovacie dokumenty týkajúce sa regionalizácie činnosti v oblasti Sahelu a prijme rozhodnutie, ktorým by sa malo rozhodnutie 2014/219/SZBP zodpovedajúcim spôsobom zmeniť, účinnosť uvedeného rozhodnutia by sa mala predĺžiť do 28. februára 2019.

                     (4)

                     Referenčná suma by sa preto mala predĺžiť do 28. februára 2019.

                     (5)

                     Rozhodnutie 2014/219/SZBP by sa malo zodpovedajúcim spôsobom zmeniť.

                     (6)

                     Misia EUCAP Sahel Mali sa uskutoční v situácii, ktorá sa môže zhoršiť a mohla by brániť plneniu cieľov vonkajšej činnosti Únie uvedených v článku 21 Zmluvy o Európskej únii,

               PRIJALA TOTO ROZHODNUTIE:

            Článok 1
            Rozhodnutie 2014/219/SZBP sa mení takto:

                        1.

                        V článku 14 ods. 1 sa piaty odsek nahrádza takto:
                        „Referenčná suma určená na pokrytie výdavkov spojených s misiou EUCAP Sahel Mali od 15. januára 2018 do 28. februára 2019 je 28 450 000 EUR.“.

                        2.

                        V článku 18 sa druhá veta nahrádza takto:
                        „Uplatňuje sa do 28. februára 2019.“.

            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 15. januára 2019.

            V Bruseli 17. decembra 2018

                  Za Radu

                  predsedníčka

               E. KÖSTINGER

            (1)  Rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (Ú. v. EÚ L 113, 16.4.2014, s. 21).

            (2)  Rozhodnutie Rady (SZBP) 2017/50 z 11. januára 2017, ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali) (Ú. v. EÚ L 7, 12.1.2017, s. 18).

            (3)  Rozhodnutie Rady (SZBP) 2017/2264 zo 7. decembra 2017, ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali) (Ú. v. EÚ L 324, 8.12.2017, s. 52).


title: Rozhodnutie Európskej centrálnej banky (EÚ) 2018/2049 z 12. decembra 2018 o schválení objemu emisie mincí v roku 2019 (ECB/2018/35)

text:
                  21.12.2018

                  SK

                  Úradný vestník Európskej únie

                  L 327/87

         ROZHODNUTIE EURÓPSKEJ CENTRÁLNEJ BANKY (EÚ) 2018/2049
         z 12. decembra 2018
         o schválení objemu emisie mincí v roku 2019 (ECB/2018/35)
         VÝKONNÁ RADA EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 128 ods. 2,
         so zreteľom na rozhodnutie Európskej centrálnej banky (EÚ) 2015/2332 zo 4. decembra 2015 o procesnom rámci pre schvaľovanie objemu emisie euromincí (ECB/2015/43) (1), a najmä na jeho článok 2 ods. 9,
         keďže:

                     (1)

                     Európska centrálna banka (ECB) má od 1. januára 1999 výhradné právo schvaľovať objem emisie mincí vydávaných členskými štátmi, ktorých menou je euro.

                     (2)

                     19 členských štátov, ktorých menou je euro, predložilo ECB na schválenie svoje žiadosti o schválenie objemu euromincí, ktoré sa majú vydať v roku 2019, doplnené vysvetlivkami o použitej metóde odhadu. Niektoré z týchto členských štátov poskytli aj dodatočné informácie, ktoré sa týkajú obehových mincí, ak ich mali dotknuté členské štáty k dispozícii a považovali ich za dôležité na odôvodnenie ich žiadosti.

                     (3)

                     Keďže právo členských štátov vydávať euromince je obmedzené objemom emisie, ktorý schvaľuje ECB, členské štáty nemôžu prekročiť objemy schválené ECB bez jej predchádzajúceho súhlasu.

                     (4)

                     Podľa článku 2 ods. 9 rozhodnutia (EÚ) 2015/2332 (ECB/2015/43) právomoc prijímať rozhodnutia o ročných žiadostiach o schválenie ročného objemu emisie mincí, ktoré predkladajú členské štáty, ktorých menou je euro, je delegovaná na Výkonnú radu, ak nie je potrebná úprava požadovaného objemu emisie mincí,

               PRIJALA TOTO ROZHODNUTIE:

            Článok 1
            Schválenie objemu euromincí, ktoré sa majú vydať v roku 2019
            ECB týmto schvaľuje objem euromincí, ktoré majú členské štáty, ktorých menou je euro, vydať v roku 2019, ako je uvedené v tejto tabuľke:

                        Schválený objem euromincí, ktoré sa majú vydať v roku 2019

                        Obehové mince

                        Pamätné mince
                        (neurčené do obehu)

                        Objem emisie mincí

                        (v miliónoch EUR)

                        (v miliónoch EUR)

                        (v miliónoch EUR)

                        Belgicko

                        46,0

                        1,0

                        47,0

                        Nemecko

                        401,0

                        231,0

                        632,0

                        Estónsko

                        10,2

                        0,3

                        10,5

                        Írsko

                        11,0

                        0,5

                        11,5

                        Grécko

                        110,9

                        0,6

                        111,5

                        Španielsko

                        357,2

                        30,0

                        387,2

                        Francúzsko

                        235,8

                        50,1

                        285,9

                        Taliansko

                        204,2

                        2,1

                        206,3

                        Cyprus

                        13,5

                        0,1

                        13,6

                        Lotyšsko

                        15,7

                        0,2

                        15,9

                        Litva

                        22,0

                        0,7

                        22,7

                        Luxembursko

                        12,4

                        0,2

                        12,6

                        Malta

                        9,0

                        0,2

                        9,2

                        Holandsko

                        25,0

                        3,0

                        28,0

                        Rakúsko

                        73,2

                        153,4

                        226,6

                        Portugalsko

                        43,1

                        2,5

                        45,6

                        Slovinsko

                        22,0

                        1,5

                        23,5

                        Slovensko

                        17,0

                        1,2

                        18,2

                        Fínsko

                        15,0

                        10,0

                        25,0

                           Spolu

                           1 644,2

                           488,6

                           2 132,8

            Článok 2
            Nadobudnutie účinnosti
            Toto rozhodnutie nadobúda účinnosť v deň jeho oznámenia adresátom.

            Článok 3
            Adresáti
            Toto rozhodnutie je adresované členským štátom, ktorých menou je euro.

            Vo Frankfurte nad Mohanom 12. decembra 2018

                  Prezident ECB

               Mario DRAGHI

            (1)  Ú. v. EÚ L 328, 12.12.2015, s. 123.


title: Rozhodnutie Rady zo 17. decembra 2018, ktorým sa vymenúvajú traja členovia riadiacej rady Európskeho strediska pre rozvoj odborného vzdelávania za Bulharsko, Chorvátsko a Taliansko

text:
                  21.12.2018

                  SK

                  Úradný vestník Európskej únie

                  C 460/9

         ROZHODNUTIE RADY
         zo 17. decembra 2018,
         ktorým sa vymenúvajú traja členovia riadiacej rady Európskeho strediska pre rozvoj odborného vzdelávania za Bulharsko, Chorvátsko a Taliansko
         (2018/C 460/08)
         RADA EURÓPSKEJ ÚNIE,
         so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4,
         so zreteľom na zoznamy kandidátov, ktoré Rade predložila Komisia, pokiaľ ide o zástupcov organizácií zamestnávateľov,
         keďže:

                     (1)

                     Rada svojím rozhodnutím zo 16. júla 2018 (2) a korigendom k nemu (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2018 do 17. septembra 2021.

                     (2)

                     Komisia predložila návrh na troch kandidátov, pokiaľ ide o zástupcov organizácií zamestnávateľov,

               PRIJALA TOTO ROZHODNUTIE:

            Článok 1
            Za členov riadiacej rady Európskeho strediska pre rozvoj odborného vzdelávania sa týmto na obdobie, ktoré trvá do 17. septembra 2021, vymenúvajú tieto tri osoby:
            ZÁSTUPCOVIA ORGANIZÁCIÍ ZAMESTNÁVATEĽOV:

                        Bulharsko

                        pani Daniela SIMIDCHIEVA

                        Chorvátsko

                        pani Jasminka MARTINOVIĆ

                        Taliansko

                        pán Alfonso BALSAMO

            Článok 2
            Rada vymenuje ešte nenavrhnutých členov neskôr.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 17. decembra 2018

                  Za Radu

                  predsedníčka

               E. KÖSTINGER

            (1)  Ú. v. ES L 39, 13.2.1975, s. 1.

            (2)  Rozhodnutie Rady zo 16. júla 2018, ktorým sa obnovuje riadiaca rada Európskeho strediska pre rozvoj odborného vzdelávania (2018/C 253/03) (Ú. v. EÚ C 253, 19.7.2018, s. 9).

            (3)  Korigendum k rozhodnutiu Rady zo 16. júla 2018, ktorým sa obnovuje riadiaca rada Európskeho strediska pre rozvoj odborného vzdelávania (Ú. v. EÚ C 325, 14.9.2018, s. 20).


               21.12.2018

               SK

               Úradný vestník Európskej únie

               C 463/89

      P8_TA(2018)0030
      Revízia rámcovej dohody o vzťahoch medzi Európskym parlamentom a Európskou komisiou
      Rozhodnutie Európskeho parlamentu zo 7. februára 2018 o revízii Rámcovej dohody o vzťahoch medzi Európskym parlamentom a Európskou komisiou (2017/2233(ACI))
      (2018/C 463/21)

         Európsky parlament,

                  —

                  so zreteľom na rozhodnutie Konferencie predsedov z 5. októbra 2017,

                  —

                  so zreteľom na výmenu listov medzi predsedom Európskeho parlamentu a predsedom Komisie, najmä list predsedu Komisie z 2. októbra 2017, ktorým schvaľuje predbežné návrhy, ktoré predložil predseda Európskeho parlamentu 7. septembra 2017,

                  —

                  so zreteľom na Rámcovú dohodu o vzťahoch medzi Európskym parlamentom a Európskou komisiou (1) a na návrhy na jej zmenu,

                  —

                  so zreteľom na článok 10 ods. 1 a 4 a článok 17 ods. 3 a 7 Zmluvy o Európskej únii (Zmluva o EÚ) a článok 245 Zmluvy o fungovaní Európskej únie (ZFEÚ),

                  —

                  so zreteľom na článok 41 Charty základných práv Európskej únie,

                  —

                  so zreteľom na článok 295 ZFEÚ,

                  —

                  so zreteľom na pracovný program Komisie na rok 2017 (2),

                  —

                  so zreteľom na svoje uznesenie z 11. novembra 2015 o reforme volebného zákona Európskej únie (3),

                  —

                  so zreteľom na svoje uznesenie z 1. decembra 2016 o vyhláseniach o záujmoch členov Komisie – usmernenia (4),

                  —

                  so zreteľom na svoje uznesenie zo 16. februára 2017 o zlepšení fungovania Európskej únie využitím potenciálu Lisabonskej zmluvy (5),

                  —

                  so zreteľom na svoje uznesenie zo 14. septembra 2017 o transparentnosti, zodpovednosti a integrite v inštitúciách EÚ (6),

                  —

                  so zreteľom na návrh rozhodnutia Komisie z 12. septembra 2017 o Kódexe správania členov Európskej komisie, najmä na jeho článok 10 o účasti na európskej politike počas funkčného obdobia,

                  —

                  so zreteľom na aktualizovanú štúdiu generálneho riaditeľstva pre vnútorné politiky s názvom Kódex správania členov Komisie – zvyšovanie efektívnosti a účinnosti,

                  —

                  so zreteľom na článok 140 ods. 1 rokovacieho poriadku,

                  —

                  so zreteľom na správu Výboru pre ústavné veci (A8-0006/2018),

                  A.

                  keďže v článku 10 ods. 1 Zmluvy o EÚ sa uvádza, že fungovanie Únie je založené na zastupiteľskej demokracii, a keďže Komisia ako výkonný orgán Únie zohráva pri fungovaní Únie rozhodujúcu úlohu;

                  B.

                  keďže článok 10 ods. 3 a článok 11 Zmluvy o EÚ priznáva občanom Únie právo zúčastňovať sa na demokratickom živote Únie;

                  C.

                  keďže v článku 17 ods. 3 Zmluvy o EÚ sa uvádza, že Komisia je pri vykonávaní svojich úloh úplne nezávislá, že členovia Komisie sú vybraní na základe ich celkových schopností a ich európskej angažovanosti spomedzi osôb, ktoré poskytujú záruky úplnej nezávislosti, a že nesmú žiadať ani prijímať pokyny od žiadnej vlády alebo inštitúcie, orgánu, úradu alebo subjektu;

                  D.

                  keďže účelom návrhov zmien je uplatňovať pri voľbe predsedu Komisie demokratické zásady v súlade s článkom 17 ods. 7 Zmluvy o EÚ;

                  E.

                  keďže návrhy zmien umožňujú členom Komisie kandidovať vo voľbách do Európskeho parlamentu bez toho, aby museli odstúpiť;

                  F.

                  keďže je bežnou praxou v členských štátoch, že členovia vlády kandidujú vo voľbách do národného parlamentu bez toho, aby museli odstúpiť;

                  G.

                  keďže návrhy zmien takisto umožňujú členom Komisie, aby boli vymenovaní európskymi politickými stranami za hlavných kandidátov („Spitzenkandidaten“) na pozíciu predsedu Komisie;

                  H.

                  keďže Európsky parlament už vyjadril podporu postupu navrhovania hlavných kandidátov („Spitzenkandidaten“), ako sa jasne stanovuje v zmluve, vo svojom návrhu na revíziu Aktu o priamych a všeobecných voľbách poslancov Európskeho parlamentu (7);

                  I.

                  keďže podľa článku 10 ods. 4 Zmluvy o EÚ politické strany na európskej úrovni prispievajú k formovaniu európskeho politického vedomia a keďže článok 10 ods. 3 a článok 11 ods. 1 Zmluvy o EÚ rozširujú toto ustanovenie na občanov a reprezentatívne združenia;

                  J.

                  keďže návrhy zmien takisto poskytujú potrebné záruky na ochranu transparentnosti, nestrannosti, dôvernosti a kolegiality, ktoré sa naďalej uplatňujú na kampaň členov Komisie;

                  K.

                  keďže v návrhoch zmien sa stanovuje povinnosť predsedu Komisie informovať Európsky parlament o opatreniach prijatých s cieľom zabezpečiť dodržiavanie zásad nezávislosti, čestnosti a zdržanlivosti, ktoré sú zakotvené v článku 245 ZFEÚ a v Kódexe správania členov Európskej komisie, keď členovia Komisie kandidujú vo volebnej kampani do Európskeho parlamentu;

                  L.

                  keďže v návrhoch zmien sa stanovuje, že členovia Komisie nemajú na činnosti spojené s volebnou kampaňou používať ľudské ani materiálne zdroje Komisie;

                  1.

                  pripomína, že predseda Komisie bude volený Európskym parlamentom na základe návrhu Európskej rady s prihliadnutím na výsledok volieb do Európskeho parlamentu a po príslušných konzultáciách a že preto – rovnako ako v roku 2014 – európske politické strany navrhnú hlavných kandidátov („Spitzenkandidaten“), aby dali európskym občanom možnosť rozhodnúť vo voľbách do Európskeho parlamentu, kto by mal byť zvolený za predsedu Komisie;

                  2.

                  pripomína, že v postupe navrhovania hlavných kandidátov(„Spitzenkandidaten“) sa zohľadňuje medziinštitucionálna rovnováha medzi Európskym parlamentom a Európskou radou, ako sa stanovuje v zmluvách; okrem toho zdôrazňuje, že tento ďalší krok smerom k posilneniu parlamentného rozmeru Únie je zásada, ktorú nemožno zrušiť;

                  3.

                  zdôrazňuje, že nezohľadním postupu navrhovania hlavných kandidátov („Spitzenkandidaten“) by Európska rada takisto riskovala, že predloží Európskemu parlamentu na schválenie kandidáta na predsedu Komisie, ktorý nezíska dostatočnú parlamentnú väčšinu;

                  4.

                  upozorňuje, že Európsky parlament odmietne každého kandidáta v procese uvádzania do úradu predsedu Komisie, ktorý pred voľbami do Európskeho parlamentu nebol vymenovaný za hlavného kandidáta („Spitzenkandidat“);

                  5.

                  domnieva sa, že postup navrhovania hlavných kandidátov („Spitzenkandidaten“) tiež prispieva k transparentnosti, pretože kandidáti na predsedu Komisie sú známi už pred voľbami do Európskeho parlamentu, a nie až po nich, ako to bolo predtým;

                  6.

                  poukazuje na to, že postup navrhovania hlavných kandidátov („Spitzenkandidaten“) podporuje politickú informovanosť európskych občanov pred voľbami do Európskeho parlamentu a posilňuje politickú legitimitu Európskeho parlamentu a Komisie tým, že ich príslušné voľby sú priamejšie prepojené s voľbou voličov; uznáva preto, že zásada navrhovania hlavných kandidátov („Spitzenkandidaten“) má významnú pridanú hodnotu z hľadiska posilňovania politickej povahy Komisie;

                  7.

                  zastáva názor, že politická legitimita Komisie by sa väčšmi posilnila, ak by za členov Komisie bolo vymenovaných viac zvolených poslancov Európskeho parlamentu;

                  8.

                  pripomína, že pred voľbami do Európskeho parlamentu v roku 2014 všetky hlavné európske politické strany prijali postup navrhovania hlavných kandidátov („Spitzenkandidaten“) a označili svojho kandidáta na predsedu Komisie a že medzi kandidátmi prebehli verejné diskusie, čím zaviedli ústavnú a politickú prax, ktorá zohľadňuje medziinštitucionálnu rovnováhu stanovenú v zmluvách;

                  9.

                  domnieva sa, že postup navrhovania hlavných kandidátov („Spitzenkandidaten“) sa ukázal byť úspešným a že voľby do Európskeho parlamentu v roku 2019 budú príležitosťou na upevnenie uplatňovania tohto postupu;

                  10.

                  nabáda európske politické strany, aby nominovali svojich hlavných kandidátov („Spitzenkandidaten“) prostredníctvom otvorenej, transparentnej a demokratickej súťaže;

                  11.

                  domnieva sa, že návrhy zmien sú v súlade s článkom 10 ods. 1 a článkom 17 ods. 7 Zmluvy o EÚ, a víta ich ako zlepšenie, ktorým sa upevňuje demokratický proces voľby predsedu Komisie;

                  12.

                  berie na vedomie nadobudnutie účinnosti zrevidovaného Kódexu správania členov Európskej komisie, ktorého cieľom je objasniť povinnosti členov Komisie v úrade i mimo neho; pripomína stanoviská, ktoré už predložil Európsky parlament, pokiaľ ide okrem iného o obdobie, počas ktorého sa bývalí členovia Komisie musia po ukončení funkčného obdobia vyhýbať akýmkoľvek konfliktom záujmov, ďalej o transparentnosť, ustanovenie nezávislého etického výboru a účasť vo volebných kampaniach pred voľbami do Európskeho parlamentu;

                  13.

                  považuje za dôležité stanoviť v Kódexe správania členov Komisie prísne normy transparentnosti, nestrannosti a záruk s cieľom vyhnúť sa akémukoľvek možnému konfliktu záujmov členov Komisie zúčastňujúcich sa volebných kampaní;

                  14.

                  osobitne pripomína svoju žiadosť o stanovenie trojročného obdobia, počas ktorého sa bývalí členovia Komisie musia po ukončení funkčného obdobia vyhýbať akýmkoľvek konfliktom záujmov;

                  15.

                  schvaľuje zmeny Rámcovej dohody o vzťahoch medzi Európskym parlamentom a Európskou komisiou uvedené v prílohe k tomuto rozhodnutiu;

                  16.

                  poveruje svojho predsedu, aby podpísal zmeny spoločne s predsedom Komisie a zabezpečil ich uverejnenie v Úradnom vestníku Európskej únie;

                  17.

                  poveruje svojho predsedu, aby postúpil toto rozhodnutie a prílohu k nemu Komisii a pre informáciu Rade a parlamentom členských štátov.

         (1)  Ú. v. EÚ L 304, 20.11.2010, s. 47.

         (2)  Oznámenie Komisie z 25. októbra 2016 s názvom Pracovný program Komisie na rok 2017 – Vytvorenie Európy, ktorá chráni, posilňuje a obraňuje (COM(2016)0710).

         (3)  Ú. v. EÚ C 366, 27.10.2017, s. 7.

         (4)  Prijaté texty, P8_TA(2016)0477.

         (5)  Prijaté texty, P8_TA(2017)0049.

         (6)  Prijaté texty, P8_TA(2017)0358.

         (7)  Akt o priamych a všeobecných voľbách poslancov Európskeho parlamentu pripojený k rozhodnutiu Rady 76/787/ESUO, EHS, Euratom (Ú. v. ES L 278, 8.10.1976, s. 1), zmenený rozhodnutím Rady 93/81/Euratom, ESUO, EHS (Ú. v. ES L 33, 9.2.1993, s. 15) a rozhodnutím Rady 2002/772/ES, Euratom (Ú. v. ES L 283, 21.10.2002, s. 1).

            PRÍLOHA

            Dohoda medzi Európskym parlamentom a Európskou komisiou, ktorou sa mení bod 4 Rámcovej dohody o vzťahoch medzi Európskym parlamentom a Európskou komisiou

            (Znenie tejto prílohy sa neuvádza, pretože zodpovedá dohode uverejnenej v Ú. v. EÚ L 45, 17. februára 2018, s. 46.)


               21.12.2018

               SK

               Úradný vestník Európskej únie

               C 463/73

      P8_TA(2018)0022
      Zriadenie osobitného výboru pre postup Únie pre povoľovanie pesticídov
      Rozhodnutie Európskeho parlamentu zo 6. februára 2018 o zriadení, pôsobnosti, počte členov a funkčnom období osobitného výboru pre postup Únie pre povoľovanie pesticídov (2018/2534(RSO))
      (2018/C 463/16)

         Európsky parlament,

                  —

                  so zreteľom na návrh rozhodnutia Konferencie predsedov,

                  —

                  so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1),

                  —

                  so zreteľom na nariadenie Komisie (EÚ) č. 546/2011 z 10. júna 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o jednotné zásady hodnotenia a povoľovania prípravkov na ochranu rastlín (2),

                  —

                  so zreteľom na vykonávacie nariadenie Komisie (EÚ) 2016/1056 z 29. júna 2016, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia schválenia účinnej látky glyfozát (3), a na vykonávacie nariadenie Komisie (EÚ) 2016/1313 z 1. augusta 2016, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky glyfozát (4),

                  —

                  so zreteľom na vykonávacie nariadenie Komisie (EÚ) 2017/2324 z 12. decembra 2017, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky glyfozát a ktorým sa mení príloha k vykonávaciemu nariadeniu Komisie (EÚ) č. 540/2011 (5),

                  —

                  so zreteľom na svoje uznesenia z 13. apríla 2016 (6) a 24. októbra 2017 (7) o návrhu vykonávacieho nariadenia Komisie, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky glyfozát a ktorým sa mení príloha k vykonávaciemu nariadeniu (EÚ) č. 540/2011,

                  —

                  so zreteľom na rozhodnutie európskej ombudsmanky z 18. februára 2016 vo veci 12/2013/MDC o postupoch Komisie týkajúcich sa povoľovania a uvádzania prípravkov na ochranu rastlín (pesticídov) na trh,

                  —

                  so zreteľom na nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (8),

                  —

                  so zreteľom na rozsudok Súdneho dvora Európskej únie z 23. novembra 2016 vo veci C-442/14 Bayer CropScience SA-NV, Stichting De Bijenstichting/College voor de toelating van gewasbeschermingsmiddelen en biociden,

                  —

                  so zreteľom na článok 197 rokovacieho poriadku,

                  A.

                  keďže boli vyjadrené obavy v súvislosti s posúdením glyfozátu, najmä s tým, či sa uskutočnilo nezávislé, objektívne a transparentné posúdenie, či sa riadne uplatnili klasifikačné kritériá nariadenia Európskeho parlamentu a Rady (ES) č. 1272/2008 (9) a či sa náležite použili príslušné usmerňovacie dokumenty;

                  B.

                  keďže boli vyjadrené obavy týkajúce sa spôsobu, akým Komisia uplatnila kritériá schválenia a zásadu predbežnej opatrnosti ustanovené v nariadení (ES) č. 1107/2009 pri udelení technického predĺženia schválenia glyfozátu v roku 2016, keď prijala vykonávacie nariadenie (EÚ) 2016/1313 a vykonávacie nariadenie (EÚ) 2017/2324;

                  1.

                  rozhodol zriadiť osobitný výbor pre postup Únie pre povoľovanie pesticídov s týmito prísne vymedzenými úlohami:

                              a)

                              analyzovať a posudzovať postup povoľovania pesticídov v Únii, a to aj použitú metodiku a jej vedeckú kvalitu, nezávislosť postupu od výrobného odvetvia a transparentnosť rozhodovacieho procesu a jeho výsledkov;

                              b)

                              analyzovať a posudzovať s uplatnením prístupu založeného na dôkazoch prípadné zlyhania pri vedeckom hodnotení schválenia alebo obnovenia schválenia účinných látok, napríklad glyfozátu, príslušnými agentúrami EÚ, ako aj analyzovať a posudzovať dodržiavanie príslušných platných pravidiel, usmernení a kódexov správania EÚ agentúrami EÚ;

                              c)

                              analyzovať a posudzovať najmä to, či Komisia konala v súlade s ustanoveniami nariadenia (ES) č. 1107/2009, keď rozhodovala o podmienkach schválenia glyfozátu a obnovenia schválenia glyfozátu;

                              d)

                              analyzovať a posudzovať možné konflikty záujmov na všetkých úrovniach postupu schvaľovania, a to aj na úrovni vnútroštátnych orgánov spravodajského členského štátu zodpovedného za hodnotiacu správu vypracovanú v súlade s nariadením (ES) č. 1107/2009;

                              e)

                              analyzovať a posudzovať, či agentúry EÚ zodpovedné za hodnotenie a klasifikáciu aktívnych látok sú dostatočne personálne a finančne vybavené na to, aby boli spôsobilé plniť svoje povinnosti, analyzovať a posudzovať možnosť zadania vykonania a/alebo uskutočnenia nezávislého výskumu alebo testovania a ich financovania;

                              f)

                              predkladať akékoľvek odporúčania, ktoré považuje za potrebné v súvislosti s postupom Únie pre povoľovanie pesticídov, aby sa dosiahla vysoká úroveň ochrany zdravia ľudí a zvierat aj životného prostredia; na tento účel uskutočniť návštevy a usporiadať vypočutia s inštitúciami a príslušnými agentúrami EÚ, ako aj s medzinárodnými a vnútroštátnymi inštitúciami, mimovládnymi organizáciami a súkromnými subjektmi;

                  2.

                  zdôrazňuje, že všetky odporúčania osobitného výboru sa predkladajú príslušným stálym výborom Európskeho parlamentu, ktoré na ne v prípade potreby reagujú;

                  3.

                  rozhodol, že právomoci a dostupné zdroje stálych výborov Európskeho parlamentu s pôsobnosťou pre otázky týkajúce sa prijímania, monitorovania a vykonávania právnych predpisov Únie súvisiacich s oblasťou zodpovednosti osobitného výboru zostávajú nezmenené;

                  4.

                  rozhodol, že schôdze sa konajú za zatvorenými dverami vždy, keď činnosť osobitného výboru zahŕňa vypočutie dôkazov dôverného charakteru, svedectvá zahŕňajúce osobné údaje alebo zahŕňa výmeny názorov či vypočutia s orgánmi a subjektmi o dôverných informáciách vrátane vedeckých štúdií alebo ich častí, ktorým bol udelený status dôvernosti podľa článku 63 nariadenia (ES) č. 1107/2009; ďalej rozhodol, že svedkovia a znalci majú právo vypovedať alebo svedčiť za zatvorenými dverami;

                  5.

                  rozhodol, že zoznamy osôb pozvaných na verejné schôdze, zoznamy osôb, ktoré sa na nich zúčastnia, a zápisnice z týchto schôdzí sa zverejnia;

                  6.

                  rozhodol, že dôverné dokumenty doručené osobitnému výboru sa posudzujú v súlade s postupom stanoveným v článku 210a rokovacieho poriadku; ďalej rozhodol, že takéto informácie sa použijú výhradne na vypracovanie záverečnej správy osobitného výboru;

                  7.

                  rozhodol, že v súlade s článkom 199 ods. 1 rokovacieho poriadku má osobitný výbor 30 členov;

                  8.

                  rozhodol, že funkčné obdobie osobitného výboru bude deväť mesiacov, pokiaľ ho Európsky parlament pred jeho uplynutím nepredĺži, a že uvedené funkčné obdobie začne plynúť od dátumu ustanovujúcej schôdze osobitného výboru; rozhodol, že osobitný výbor predloží Európskemu parlamentu záverečnú správu obsahujúcu skutkové zistenia a odporúčania týkajúce sa opatrení a iniciatív, ktoré sa majú vykonať.

         (1)  Ú. v. EÚ L 309, 24.11.2009, s. 1.

         (2)  Ú. v. EÚ L 155, 11.6.2011, s. 127.

         (3)  Ú. v. EÚ L 173, 30.6.2016, s. 52.

         (4)  Ú. v. EÚ L 208, 2.8.2016, s. 1.

         (5)  Ú. v. EÚ L 333, 15.12.2017, s. 10.

         (6)  Prijaté texty, P8_TA(2016)0119.

         (7)  Prijaté texty, P8_TA(2017)0395.

         (8)  Ú. v. EÚ L 55, 28.2.2011, s. 13.

         (9)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).


               21.12.2018

               SK

               Úradný vestník Európskej únie

               C 463/82

      P8_TA(2018)0028
      Nevznesenie námietky voči delegovanému aktu: dátumy začatia uplatňovania dvoch delegovaných nariadení
      Rozhodnutie Európskeho parlamentu nevzniesť námietku voči delegovanému nariadeniu Komisie z 20. decembra 2017, ktorým sa mení delegované nariadenie (EÚ) 2017/2358 a delegované nariadenie (EÚ) 2017/2359, pokiaľ ide o ich dátumy začatia uplatňovania (C(2017)08681 – 2017/3032(DEA))
      (2018/C 463/19)

         Európsky parlament,

                  —

                  so zreteľom na delegované nariadenie Komisie (C(2017)08681) (ďalej len „pozmeňujúce delegované nariadenie“),

                  —

                  so zreteľom na list Výboru pre hospodárske a menové veci predsedovi Konferencie predsedov výborov z 24. januára 2018,

                  —

                  so zreteľom na článok 290 Zmluvy o fungovaní Európskej únie,

                  —

                  so zreteľom na smernicu Európskeho parlamentu a Rady (EÚ) 2016/97 z 20. januára 2016 o distribúcii poistenia (1), a najmä na jej článok 25 ods. 2, článok 28 ods. 4, článok 29 ods. 4 a 5, článok 30 ods. 6 a článok 39 ods. 5,

                  —

                  so zreteľom na odporúčanie pre rozhodnutie Výboru pre hospodárske a menové veci,

                  —

                  so zreteľom na článok 105 ods. 6 rokovacieho poriadku,

                  —

                  so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá uplynula 6. februára 2018,

                  A.

                  keďže pozmeňujúce delegované nariadenie by sa malo začať uplatňovať pred 23. februárom 2018, t. j. dátumom nadobudnutia účinnosti delegovaného nariadenia Komisie (EÚ) 2017/2358 a delegovaného nariadenia Komisie (EÚ) 2017/2359 (ďalej len „dve delegované nariadenia“), a v prípade plného využitia trojmesačného kontrolného obdobia, ktoré má Európsky parlament k dispozícii, by mohli dve delegované nariadenia nadobudnúť účinnosť pred pozmeneným dátumom začatia uplatňovania smernice (EÚ) 2016/97, t. j. 1. októbrom 2018, ako to navrhuje Komisia vo svojom návrhu smernice Európskeho parlamentu a Rady, ktorou sa mení smernica (EÚ) 2016/97, pokiaľ ide o dátum začatia uplatňovania transpozičných opatrení členských štátov (COM(2017)0792);

                  B.

                  keďže v prípade rýchleho uverejnenia pozmeňujúceho delegovaného nariadenia v úradnom vestníku by bolo možné zosúladiť dátumy začatia uplatňovania dvoch delegovaných nariadení s pozmeneným dátumom začatia uplatňovania smernice o distribúcii poistenia;

                  C.

                  keďže je to v súlade s rozhodnutiami Európskeho parlamentu z 25. októbra 2017 (2) nevzniesť námietku voči dvom delegovaným nariadeniam, v ktorých Európsky parlament žiada Komisiu, aby posúdila, či by bolo možné dátum začatia uplatňovania smernice o distribúcii poistenia posunúť na 1. októbra 2018;

                  1.

                  oznamuje, že nevznesie námietku voči zmenenému delegovanému nariadeniu;

                  2.

                  poveruje svojho predsedu, aby postúpil toto rozhodnutie Rade a Komisii.

         (1)  Ú. v. EÚ L 26, 2.2.2016, s. 19.

         (2)  Prijaté texty, P8_TA(2017)0404 a P8_TA(2017)0405.


               21.12.2018

               SK

               Úradný vestník Európskej únie

               C 463/68

      P8_TA(2018)0027
      Nevznesenie námietky voči vykonávaciemu opatreniu: zmeny medzinárodného štandardu finančného výkazníctva 9
      Rozhodnutie Európskeho parlamentu nevzniesť námietku voči návrhu nariadenia Komisie, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o zmeny medzinárodného štandardu finančného výkazníctva 9 (D054380/02 – 2017/3018(RPS))
      (2018/C 463/13)

         Európsky parlament,

                  —

                  so zreteľom na návrh nariadenia Komisie (D054380/02,

                  —

                  so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,

                  —

                  so zreteľom na list Komisie z 18. decembra 2017, v ktorom žiada Európsky parlament, aby oznámil, že nevznesie námietku voči návrhu nariadenia,

                  —

                  so zreteľom na list Výboru pre hospodárske a menové veci predsedovi Konferencie predsedov výborov z 24. januára 2018,

                  —

                  so zreteľom na článok 5a rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2),

                  —

                  so zreteľom na odporúčanie pre rozhodnutie Výboru pre hospodárske a menové veci,

                  —

                  so zreteľom na článok 106 ods. 4 písm. d) a článok 105 ods. 6 rokovacieho poriadku,

                  —

                  so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá uplynula 6. februára 2018,

                  A.

                  keďže Rada pre medzinárodné účtovné štandardy (IASB) uverejnila 12. októbra 2017 zmeny medzinárodného štandardu finančného výkazníctva (IFRS) 9 – Finančné nástroje; keďže cieľom týchto zmien je v záujme ucelenosti sprehľadniť klasifikáciu dlhových nástrojov s možnosťami predčasného plnenia so zápornou náhradou;

                  B.

                  keďže Európska poradná skupina pre finančné výkazníctvo (EFRAG) poskytla Komisii pozitívne stanovisko 10. novembra 2017; keďže vo svojom stanovisku sa skupina EFRAG vyjadruje k niektorým otázkam, na ktoré upozornila Európska centrálna banka vo svojom liste skupine EFRAG z 8. novembra 2017;

                  C.

                  keďže Komisia dospela k záveru, že tento výklad spĺňa technické kritériá na prijatie podľa článku 3 ods. 2 nariadenia (ES) č. 1606/2002, a trvá na tom, že pokiaľ ide o tieto špecifické nástroje, tento pozmeňujúci návrh by v súvislosti s účtovnou metódou amortizovanej ceny zachoval ten istý stav, ako pred zavedením štandardu IFRS 9;

                  D.

                  keďže rada IASB stanovila dátum účinnosti tejto zmeny IFRS 9 od 1. januára 2019, pričom umožnila aj skorší dátum uplatňovania; keďže IFRS 9 sa už uplatňuje na účtovanie finančných nástrojov od 1. januára 2018; keďže finančné inštitúcie, ktoré sú povinné účtovať podľa štandardov IFRS, nemôžu využívať postup podľa tohto pozmeňujúceho návrhu pred jeho schválením a zverejnením;

                  E.

                  keďže Komisia sa usilovala dosiahnuť zverejnenie zmien nariadenia (ES) č. 1126/2008 z 3. novembra 2008, ktorým sa prijímajú určité medzinárodné účtovné štandardy (3), do konca marca 2018, aby sa mohli uplatňovať na účtovné obdobia začínajúce 1. januára 2018 alebo neskôr;

                  1.

                  oznamuje, že nevznesie námietku voči návrhu nariadenia Komisie;

                  2.

                  poveruje svojho predsedu, aby postúpil toto rozhodnutie Komisii a pre informáciu Rade.

         (1)  Ú. v. ES L 243, 11.9.2002, s. 1.

         (2)  Ú. v. ES L 184, 17.7.1999, s. 23.

         (3)  Ú. v. EÚ L 320, 29.11.2008, s. 1.


               21.12.2018

               SK

               Úradný vestník Európskej únie

               C 463/70

      P8_TA(2018)0020
      Žiadosť o zbavenie imunity Steeva Brioisa
      Rozhodnutie Európskeho parlamentu zo 6. februára 2018 o žiadosti o zbavenie imunity Steeva Brioisa (2017/2221(IMM))
      (2018/C 463/14)

         Európsky parlament,

                  —

                  so zreteľom na žiadosť o zbavenie imunity Steeva Brioisa, ktorú 25. septembra 2017 podala ministerka spravodlivosti Francúzskej republiky na žiadosť generálnej prokurátorky pri Odvolacom súde v Douai v súvislosti so žalobou proti poslancovi Brioisovi, ktorú z dôvodu údajného spáchania trestného činu verejného ohovárania voči fyzickej osobe („injures publiques envers un particulier“) podala poškodená strana, a ktorá bola oznámená na plenárnej schôdzi 2. októbra 2017,

                  —

                  so zreteľom na ďalšie informácie o prípade, ktoré poskytol prokurátor republiky Krajského súdu v Douai v liste z 12. decembra 2017,

                  —

                  po vypočutí Steeva Brioisa v súlade s článkom 9 ods. 6 rokovacieho poriadku,

                  —

                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,

                  —

                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

                  —

                  so zreteľom na článok 26 Ústavy Francúzskej republiky,

                  —

                  so zreteľom na článok 5 ods. 2, článok 6 ods. 1 a článok 9 rokovacieho poriadku,

                  —

                  so zreteľom na správu Výboru pre právne veci (A8-0011/2018),

                  A.

                  keďže generálna prokurátorka pri Odvolacom súde v Douai požiadala o zbavenie imunity poslanca Európskeho parlamentu Steeva Brioisa v súvislosti s prebiehajúcim súdnym konaním na Krajskom súde v Douai; keďže túto žiadosť Európskemu parlamentu predložila ministerka spravodlivosti Francúzskej republiky;

                  B.

                  keďže žiadosť o zbavenie imunity poslanca Brioisa sa vzťahuje na súdne konanie začaté vo veci údajného spáchania trestného činu verejného ohovárania zameraného voči fyzickej osobe (článok 29 druhý odsek, článok 33 druhý odsek a článok 23 zákona z 29. júla 1881) v súvislosti s údajne hanlivými komentármi, ktoré zverejnili niekoľkí používatelia internetu v reakcii na text, ktorý poslanec Briois umiestnil 23. decembra 2015 na svoju facebookovú stránku, a ktoré poslanec Briois hneď neodstránil; keďže na žiadosť Výboru pre právne veci prokurátor republiky Krajského súdu v Douai konštatoval, že uvedené komentáre boli dostupné online s určitosťou do 21. novembra 2017;

                  C.

                  keďže podľa článku 8 protokolu č. 7 poslanci Európskeho parlamentu nepodliehajú pri výkone svojich úloh žiadnej forme vyšetrovania, zadržania alebo súdneho stíhania, pokiaľ ide o vyjadrené názory alebo hlasovanie;

                  D.

                  keďže podľa článku 9 protokolu č. 7 požívajú poslanci počas zasadnutí Európskeho parlamentu na území svojho vlastného štátu imunitu priznanú členom ich parlamentu;

                  E.

                  keďže článok 26 Ústavy Francúzskej republiky okrem iného stanovuje, že poslanec parlamentu môže byť stíhaný za trestný čin alebo vzatý do väzby, alebo mu môže byť obmedzená jeho osobná sloboda iba na základe súhlasu parlamentu;

                  F.

                  keďže články 8 a 9 Protokolu č. 7 sa navzájom vylučujú (2);

                  G.

                  keďže obvinenia vznesené proti Steevovi Brioisovi a následná žiadosť o zbavenie tohto poslanca imunity nesúvisia s vyjadrenými názormi alebo hlasovaním pri výkone funkcie poslanca Európskeho parlamentu, ale s tým, že zo svojej oficiálnej facebookovej stránky údajne neodstránil niekoľko komentárov, ktoré tam vložili tretie osoby a ktoré osoba, proti ktorej boli namierené, vníma ako urážku;

                  H.

                  keďže preto v tomto prípade nie je možné uplatniť imunitu, ktorú priznáva článok 8 protokolu č. 7, a prerokúvaná vec patrí plne do rozsahu pôsobnosti článku 9 toho istého protokolu;

                  I.

                  keďže neexistuje žiaden zjavný dôkaz o tom, že by išlo o fumus persecutionis, t. j. o dostatočne závažné a konkrétne podozrenie, že táto vec bola predložená so zámerom politicky uškodiť príslušnému poslancovi;

                  1.

                  rozhodol zbaviť Steeva Brioisa imunity;

                  2.

                  poveruje svojho predsedu, aby ihneď postúpil toto rozhodnutie a správu gestorského výboru Ministerstvu spravodlivosti Francúzskej republiky a Steevovi Brioisovi.

         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.

         (2)  Spojené veci C-200/07 a C-201/07, Marra, už citované, bod 45.